|  |  |  |  |  |  |  |
| --- | --- | --- | --- | --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΟΛΙΤΙΣΜΟΥ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ** ΠΕΡΙΦΕΡΕΙΑΚΗ ΔΙΕΥΘΥΝΣΗ Π/ΘΜΙΑΣ & Δ/ΘΜΙΑΣ ΕΚΠΑΙΔΕΥΣΗΣ N.ΑΙΓΑΙΟΥ **17η ΠΕΡΙΦΕΡΕΙΑ ΕΙΔΙΚΗΣ ΑΓΩΓΗΣ ΚΑΙ ΕΚΠ/ΣΗΣ Ν.ΑΙΓΑΙΟΥ** | | | |  | Ερμούπολη 14/9/2018  Αρ. Πρωτ.: 107 | |
| **Διεύθυνση** | **:** | Λιβάδια - Μάννα | **ΠΡΟΣ:** | | | 1. Σχολικές Μονάδες Προσχολικής και Δημοτικής Εκπ/σης Κυκλάδων& Δωδεκανήσου (μέσω των αντίστοιχων Δ/νσεων Εκπ/σης) 2. Σχολικούς Συμβούλους Προσχολικής και Δημοτικής Εκπ/σης Κυκλάδων & Δωδεκανήσου (μέσω της Περιφερειακής Δ/νσης)   **ΚΟΙΝ.:** 1. Περ. Δ/νση Π.Ε.&Δ.Ε. Ν.Α.  2. Προϊσταμένη ΕΠΚΑ Π.Ε  Ν. Αιγαίου  3. Δ/νση Π.Ε. Κυκλάδων &  Δωδεκανήσου |
| **Πόλη τ.κ.** | **:** | Σύρος 84100 |  | | |
| **Πληροφορίες** | **:** | Μαρία Δερέκα |  | | |
| **Τηλέφωνο** | **:** | 2281085623 |  | | |
|  |  |  |  | | |
| **Ε - mail** | **:** | m.dereka@yahoo.gr |  | | |
|  |  |  |  | | |  |

ΘΕΜΑ : Πρωτόκολλο Συνεργασίας γενικής και ειδικής εκπαίδευσης.

**ΣΧΕT**.:

1. Π.Δ. 200, αρθρ. 9, παρ.5 (ΦΕΚ 161, τ. Α’, 13-07-1998)
2. Π.Δ. 201, αρθρ. 11, παρ. ζ (ΦΕΚ 161, τ. Α’, 13-07-1998)
3. Φ.3/543/85333/Γ1/31-8-05/Δ/νση Σπουδών Π.Ε./ΥΠAIΠΘ
4. Υπ. Απ. 28911/Γ6 (ΦΕΚ 449, τ. Β’, 3-04-2007), αρθρ.2, παρ. ζ
5. ΦΕΚ 1340/16-10-2002
6. ΦΕΚ 449/3-4-2007
7. Ν. 3699 (ΦΕΚ 199, τ. Α’, 2-10-2008)
8. Ν. 4186/2013 (ΦΕΚ 193/17-9-2013)
9. Ν. 4368/2016 (ΦΕΚ 21/21-2-2016)

Αγαπητοί συνάδελφοι και αγαπητές συναδέλφισσες

Σας εύχομαι καλή σχολική χρονιά με υπομονή και δύναμη!

Θεωρώ αναγκαίο να σας υπενθυμίσω τη σπουδαιότητα της συνεργασίας μας, με την αποστολή ορισμένων εντύπων και οδηγιών μέσω Πρωτοκόλλου προς αποφυγή ασαφειών και προβλημάτων.

Στόχος της κατάρτισης του συγκεκριμένου πρωτοκόλλου είναι η διευκόλυνσή σας όσον αφορά τους μαθητές με ειδικές εκπαιδευτικές ανάγκες, πάντοτε σύμφωνα με τις προβλεπόμενες από το νόμο διαδικασίες, καθώς και **η συμπλήρωση του ατομικού φακέλου κάθε μαθητή.**

O **σωστά** **συμπληρωμένος ατομικός φάκελος του μαθητή** αποτελεί ιδιαίτερα σημαντική βοήθεια για τους εκπαιδευτικούς της τρέχουσας καθώς και της επόμενης σχολικής χρονιάς, δίνοντας όλες εκείνες τις απαραίτητες πληροφορίες για την πρόοδο του μαθητή στους τρεις τομείς (γνωστικό, συμπεριφοριστικό, ψυχοκινητικό). **Η γνώση του περιεχομένου του φακέλου,** η **αρχική αξιολόγηση του μαθητή** καθώς και η **στοχοθεσία** αποτελούν τα βασικά βήματα του εκπαιδευτικού στην αρχή κάθε σχολικής χρονιάς.

Εφιστώ την προσοχή σας στο Ν. 4368/2016, Αρθ. 82 παρ. 5, σύμφωνα με τον οποίο : «Σκοπός των ΤΕ είναι η πλήρης ένταξη των μαθητών με ειδικές εκπαιδευτικές ανάγκες ή/και αναπηρία στο σχολικό περιβάλλον μέσα από ειδικές εκπαιδευτικές παρεμβάσεις. Ο εκπαιδευτικός του ΤΕ υποστηρίζει τους μαθητές εντός του περιβάλλοντος της τάξης τους, σε συνεργασία με τους εκπαιδευτικούς των τάξεων, με στόχο τη διαφοροποίηση των δραστηριοτήτων και των διδακτικών πρακτικών, καθώς και την κατάλληλη προσαρμογή του εκπαιδευτικού υλικού και του εκπαιδευτικού περιβάλλοντος. Η υποστήριξη σε ιδιαίτερο χώρο υλοποιείται εφόσον το επιβάλλουν οι ιδιαίτερες εκπαιδευτικές ανάγκες των μαθητών, με απώτερο στόχο τη δυνατότητα μελλοντικής υποστήριξης αυτών εντός του περιβάλλοντος της τάξης τους». Επομένως στα πλαίσια της συμπερίληψης και της συνεκπαίδευσης, δίνεται η δυνατότητα στον εκπαιδευτικό ΕΑΕ να συλλειτουργεί, κάτω απ’ τις αρχές της διαφοροποιημένης διδασκαλίας, με τον εκπαιδευτικό γενικής παιδείας.

Το Πρωτόκολλο Συνεργασίας αποτελείται από:

1. Περιγραφή παρέμβασης και συνεργασίας σε σχολείο με/χωρίς Τμήμα Ένταξης
2. Αρχική άτυπη αξιολόγηση μαθητών με τη συμπλήρωση Περιγραφικής Παιδαγωγικής Έκθεσης (Π.Π.Ε.)
3. Έντυπα ατομικού φακέλου μαθητή σε νηπιαγωγείο/δημοτικό με Τ.Ε.
4. Έντυπα ατομικού φακέλου μαθητή που φοιτά σε νηπιαγωγείο/δημοτικό με παράλληλη στήριξη

O Φάκελος του μαθητή «φυλάσσεται σε ασφαλή χώρο με ευθύνη του διευθυντή του σχολείου» και επιπλέον σε περίπτωση αλλαγής σχολικού περιβάλλοντος (μετεγγραφή ή εγγραφή) ενημερώνεται η διεύθυνση της νέας σχολικής μονάδας (Υ.Α. 27922/Γ6, ΦΕΚ 449/ 2007).

Αναλυτικά:

1. **Περιγραφή συνεργασίας και παρέμβασης**

1ο επίπεδο:

Συμπεριφορά μαθητή που προβληματίζει τον εκπαιδευτικό αρχικά αντιμετωπίζεται από τον ίδιο με τη βοήθεια της οικογένειας του μαθητή. Ακολουθεί η εμπλοκή του εκπαιδευτικού του Τ.Ε. Σε περίπτωση που δεν υπάρξει βελτίωση, συμπληρώνεται η Περιγραφική Παιδαγωγική Έκθεση (Π.Π.Ε.) και από τους δύο εκπαιδευτικούς αφού ζητηθεί η άδεια από το γονέα του μαθητή. Εάν κριθεί απαραίτητο, η Π.Π.Ε αποστέλλεται στο Σχ. Σύμβουλο Ειδικής Αγωγής.

Αν δεν υφίσταται εκπαιδευτικός Τ.Ε. τότε η συγγραφή της Π.Π.Ε. γίνεται μόνο από τον εκπαιδευτικό της τάξης.

2ο επίπεδο:

Στη συνέχεια ζητείται η γνώμη του Διευθυντή/Προϊσταμένου της σχολικής μονάδος και του Συλλόγου Διδασκόντων. Ενημερώνεται ο Σχ. Σύμβουλος Γενικής Αγωγής. Ακολούθως, σχεδιάζεται και εφαρμόζεται Βραχύχρονο Πρόγραμμα Παρέμβασης για μία περίοδο 1- 2 μηνών.

Ο σχεδιασμός του Βραχύχρονου Προγράμματος Παρέμβασης (Β.Π.Π.) στηρίζεται σε:α) βραχυπρόθεσμους στόχους για το μαθητή, β) περιγραφή προγράμματος, γ)μέσα που χρησιμοποιήθηκαν για την επίτευξη των στόχων και δ) αποτελέσματα της εφαρμογής του προγράμματος.Οι δύο εκπαιδευτικοί (γενικής και ειδικής αγωγής) συνεργάζονται σε τακτά χρονικά διαστήματα για την παρακολούθηση του προγράμματος του μαθητή, για τις σχετικές προσαρμογές και τροποποιήσεις της διδασκαλίας, καθώς και για την αξιολόγηση της προόδου του*(Υ.Α. 102357/Γ6, ΦΕΚ 1319/2002).*

Εάν κριθεί απαραίτητο, η εφαρμογή του Β.Π.Π. αποστέλλεται στο Σχ. Σύμβουλο Ειδικής Αγωγής.

3ο επίπεδο:

Αν οι στόχοι του Β.Π.Π. δεν επιτευχθούν και κατόπιν της συνεργασίας των Σχ. Συμβούλων Γενικής και Ειδικής Αγωγής, προτείνεται η παραπομπή του μαθητή σε ΚΕΔΔΥ ή σε Ιατροπαιδαγωγικό Κέντρο (ενημερώνονται για τη συμπλήρωση της Π.Π.Ε. και του Β.Π.Π.).Στο Τ.Ε. μπορεί επίσης να φοιτά μαθητής χωρίς γνωμάτευση κατόπιν σύμφωνης γνώμης του Σχολικού Συμβούλου ΕΑΕ (Ν.3699/2008, Άρθρο 6, παρ.1, εδάφιο γ/αα).

Υπενθυμίζεται ότι.*«*οι μαθητές με χαμηλή σχολική επίδοση που συνδέεται αιτιωδώς με εξωγενείς παράγοντες, όπως γλωσσικές ή πολιτισμικές ιδιαιτερότητες, δεν θεωρούνται άτομα με ειδικές εκπαιδευτικές ανάγκες*.»* (Ν. 3699/2008, άρθρο 3, παρ. 1).

1. **Αρχική αξιολόγηση μαθητών με τη συμπλήρωση Περιγραφικής Παιδαγωγικής Έκθεσης (Π.Π.Ε.)**

Όπως αναφέρθηκε παραπάνω (στο 1ο επίπεδο), η Π.Π.Ε. συμπληρώνεται για όσους μαθητές δεν έχουν γνωμάτευση.

Το έντυπο παραμένει σε ηλεκτρονική μορφή στο αρχείο της σχολικής μονάδας και δίνεται στον εκπαιδευτικό της τάξης όποτε κρίνεται απαραίτητο. (Επισυνάπτεται σχετική φόρμα-έντυπο 2)

Τα έντυπα Αρχικής Αξιολόγησης των μαθητών θα τοποθετηθούν στους Φακέλους των μαθητών.

1. **Έντυπα ατομικού φακέλου μαθητή που φοιτά σε νηπιαγωγείο /δημοτικό με Τ.Ε.**

Ο εκπαιδευτικός Τ.Ε. υποδέχεται το παιδί και δημιουργεί ειδικό προσωπικό φάκελο*.* Ο φάκελος αυτός είναι απόρρητος. Στο φάκελο περιλαμβάνονται:

α) Υπεύθυνη Δήλωση του γονέα για το σχ. έτος …….. ότι επιθυμεί τη φοίτηση του παιδιού του στο Τ.Ε.

β) Συνοπτικό οικογενειακό και κοινωνικό ιστορικό μαθητή δημοτικού (**επισυνάπτεται έντυπο 1**)

γ) Αρχική αξιολόγηση νηπίου/μαθητή δημοτικού με τη συμπλήρωση Περιγραφικής Παιδαγωγικής Έκθεσης (Π.Π.Ε.), **αν δεν υπάρχει** Γνωμάτευση ΚΕΔΔΥ ή Ιατροπαιδαγωγικού Κέντρου.**(επισυνάπτεται έντυπο 2). Σε περίπτωση ύπαρξης Γνωμάτευσης, ο εκπ/κός του ΤΕ μελετά αναλυτικά την ψυχομετρική και παιδαγωγική αξιολόγηση του ΚΕΔΔΥ και βάζει τους στόχους του για το μαθητή.**

δ) Γνωμάτευση/-σεις για το είδος και το βαθμό της συγκεκριμένης εκπαιδευτικής ανάγκης του νηπίου/μαθητή δημοτικού

ε) Κατάρτιση Εξατομικευμένου Εκπαιδευτικού Προγράμματος νηπίου/μαθητή δημοτικού (Ε.Ε.Π.) με βάση τους στόχους της αρχικής αξιολόγησης (**επισυνάπτεται έντυπο 3 και 4 αντίστοιχα)**

στ) Αξιολογικές εκθέσεις που αφορούν τη μαθησιακή εξέλιξη του μαθητή δημοτικού (προτείνεται κάθε τέλος τριμήνου)

ζ) Απολογιστική έκθεση νηπίου/μαθητή δημοτικού στο τέλος της σχολικής χρονιάς όπου μπορούν να περιγράφονται και **καινοτόμες δράσεις.**

η) Ο,τιδήποτε άλλο κρίνετε ότι αφορά το νήπιο/μαθητήδημοτικού

1. **Έντυπα ατομικού φακέλου μαθητή που φοιτά σε νηπιαγωγείο /δημοτικό με παράλληλη στήριξη**

α) Γνωμάτευση/-σεις για το είδος και το βαθμό της συγκεκριμένης εκπαιδευτικής ανάγκης του νηπίου/μαθητή δημοτικού

β) Κατάρτιση Εξατομικευμένου Εκπαιδευτικού Προγράμματος νηπίου/μαθητή δημοτικού (Ε.Ε.Π.) (**επισυνάπτεται έντυπο 5 και 6 αντίστοιχα**)

γ) Ημερολόγιο παράλληλης στήριξης νηπίου**/**δημοτικού(**επισυνάπτεται έντυπο 7 και 8 αντίστοιχα** )

δ) Απολογιστική έκθεση νηπίου/μαθητή δημοτικού στο τέλος της σχολικής χρονιάς όπου μπορούν να παρουσιάζονται και **καινοτόμες δράσεις.**

ε) Ο,τιδήποτε άλλο κρίνετε ότι αφορά το νήπιο/μαθητή δημοτικού

Για όλους τους εκπαιδευτικούς ιδιαίτερα βοηθητικό θεωρείται **το Φύλλο παρατήρησης μαθητή** σε περιπτώσεις που ο μαθητής εκδηλώνει ιδιάζουσες συμπεριφορές στο σχολικό χώρο όπως εκρήξεις θυμού, επιθετικότητας, κρίση επιληψίας κλπ **(επισυνάπτεται έντυπο 9 ). To φύλλο παρατήρησης έχει βαρύνουσα σημασία για τον εντοπισμό προβληματικών συμπεριφορών του/της μαθητή/τριας στο σχολικό χώρο.**

Οι εμπλεκόμενοι εκπαιδευτικοί (περιλαμβάνονται και οι ειδικότητες) συνεργάζονται σε τακτά χρονικά διαστήματα για την παρακολούθηση του προγράμματος του μαθητή, για τις σχετικές τροποποιήσεις της διδασκαλίας, καθώς και για την αξιολόγηση της προόδου του.

Παρακαλούμε με ευθύνη των Προϊσταμένων των Νηπιαγωγείων και των Διευθυντών των Δημοτικών Σχολείων να λάβουν γνώση ενυπόγραφα οι εκπαιδευτικοί των Τ.Ε. και των Παράλληλων Στηρίξεων.

**Η Σχ. Σύμβουλος 17ης Περ/ρειας Ε.Α.Ε.**

**Δρ Μαρία Δερέκα**

**Συνημμένα**:

α) Έντυπο 1: Ατομικό και Κοινωνικό Ιστορικό μαθητή Τμήματος Ένταξης.

β) Έντυπο 2: Περιγραφική Παιδαγωγική Έκθεση

γ) Έντυπο 3: Εξατομικευμένο Εκπαιδευτικό T.E. νηπίου

δ) Έντυπο 4: Εξατομικευμένο Εκπαιδευτικό Πρόγραμμα Τ.Ε μαθητή Δημ. Σχολείου

ε) Έντυπο 5: Εξατομικευμένο Εκπαιδευτικό Πρόγραμμα παράλληλης στήριξης νηπίου

στ)Έντυπο 6: Εξατομικευμένο Εκπ/κό Πρόγραμμα παρ/λης στήριξης μαθητή Δημ. Σχ.

ζ) Έντυπο 7: Ημερολόγιο Παράλληλης Στήριξης νηπίου

η) Έντυπο 8: Ημερολόγιο Παράλληλης Στήριξης μαθητή δημοτικού

θ) Έντυπο 9: Φύλλο παρατήρησης μαθητή/τριας